stanford-oval/wikipedia huggingface dataset:
Amerikanenglanti
Ominaispiirteitä > Ääntäminen

Amerikanenglanti ääntyy yleisesti ottaen nasaalimmin kuin muun maailman englannin kielimuodot. Amerikanenglannissa r äännetään useammin ja voimakkaammin kuin brittienglannissa. R äännetään yleensä vokaalin jälkeen, kuten sanassa worker, ja se on retrofleksinen. /r/ yhdistyy edeltävän vokaalin kanssa usein r-sävyiseksi vokaaliksi, esimerkiksi /ɜ/ plus /r/ → [ɚ]. A äännetään ä:tä muistuttavasti [æ] esimerkiksi sanoissa dance ja path. Joissain sanoissa, kuten few, cute, value, esiintyy [y]. Jotkin vokaalit ovat muuttuneet keskenään samanlaisiksi: esimerkiksi caught ja cot ääntyvät kumpikin [kɑt]. Esimerkiksi sanoissa metal, butter ja latter t/tt ääntyy d:tä muistuttavana napausäänteenä [ɾ]. T voi myös jäädä ääntäessä pois, kuten sanassa winter.
Ominaispiirteitä > Kielioppi

Amerikanenglannissa käytetään menneen ajan partisiippia gotten/got (I've gotten it). Verbiä will käytetään verbin shall sijaan. Imperfektiä käytetään usein perfektin sijaan (Did you ever hear that?). Preesensin subjunktiivia käytetään usein (They insisted that he go with them). Kollektiivisten substantiivien kanssa käytetään yksikkömuotoista verbiä (The committee is aware...). Amerikanenglannin ja brittienglannin välillä on eroja lisäksi muun muassa prepositioiden käytössä ja ajan ilmaisussa. Amerikanenglannin arkikielessä konditionaalilauseita muodostetaan usein käyttämällä would-sanaa if-lauseessa: "If you would be unemployed, you would be looking for a job.", kun taas brittienglannissa ja kieliopillisesti oikein kirjoitetussa amerikanenglannissa vastaava muodostettaisiin käyttäen imperfektiä if-lauseessa: "If you were unemployed, you would be looking for a job."
Ominaispiirteitä > Sanasto

Lainasanoja amerikanenglantiin on saatu lukuisista kielistä, kuten eurooppalaisista, afrikkalaisista ja intiaanikielistä. Jotkin englanninkieliset sanat ovat saaneet amerikanenglannissa uuden merkityksen, kuten creek, joka tarkoittaa amerikanenglannissa puroa mutta joka alun perin tarkoitti kapeaa salmea. Amerikkalaiset ovat myös muodostaneet uusia sanoja vanhojen pohjalta, kuten lengthy < length, sekä monia uudissanoja, kuten airline, disco, nifty, pants, vigilante ja zipper. Myös sana OK on yhdysvaltalainen keksintö. Amerikan- ja brittienglanti käyttävät joistain asioista eri nimityksiä, kuten am. aluminum / br. aluminium, 'alumiini' ja am. truck / br. lorry, 'rekka'.
Ominaispiirteitä > Sanasto > Oikeinkirjoitus

Merkittävimpiä säännöllisiä eroja amerikanenglannin ja brittienglannin oikeinkirjoituksen välillä ovat muun muassa:
-or/-our (am. color, br. colour)
-ter/-tre, -ger/-gre ym. (am. center, theater, meager; br. centre, theatre, meagre)
e/oe ja e/ae (am. estrogen, esthetics, br. oestrogen, aesthetics)
-ll/-l (am. fulfill, fulfillment, br. fulfil, fulfilment)
-l-/-ll- (verbien taivutuksessa, esim. travel : am. traveler, br. traveller)
-ize/-ise (am. capsize, br. capsise)
-lyze/-lyse (am. analyze, br. yl. analyse)
-og/-ogue (am. dialog, br. dialogue)
-ense/-ence (am. defense, br. defence).
Amerikkalaiset kirjoitusmuodot ovat usein brittiläisiä muotoja lyhyempiä. Amerikanenglannissa ei homofoneja pyritä välttämään yhtä usein kuin brittienglannissa, kuten sanassa cheque (br.) / check (am. 'šekki').
Aiheesta muualla

Paul Shoebottom: British and American English (Amerikanenglannin ja brittienglannin vertailua) Frankfurt International School. Arkistoitu 5.7.2013. Viitattu 13.6.2013. (englanniksi)
British English/American English Vocabulary (Luettelo amerikanenglannin ja brittienglannin sanastojen eroista) English Club. Viitattu 13.6.2013. (englanniksi)
Kellanruskealla Yhdysvaltain keskilännen alue, jossa puhuttu englanti on kaikkein lähinnä amerikanenglannin yleiskieltä: vasemmalta oikealle Nebraska, Iowa ja Missouri sekä Illinois.
The Islander

| ”The Islander” Nightwish |
| --- | --- | --- |

Singlen tiedot
 Albumilta: Dark Passion Play
 Julkaistu: 21. toukokuuta 2008
 Tekijä(t): Marko Hietala, Tuomas Holopainen
 Tuottaja(t): Tuomas Holopainen, Tero Kinnunen, Mikko Karmila
 Tyylilaji: folk
 Kesto: 05.05
 Levy-yhtiö: Spinefarm
Listasijoitukset
  1. (singlelista)
Nightwishin muut singlet
| ”Bye Bye Beautiful” 2008 | ”The Islander” 2008 | ”Storytime” 2011 |
The Islander on suomalaisyhtye Nightwishin kappale ja single albumilta Dark Passion Play. Se julkaistiin 21. toukokuuta 2008. Kappaleen on säveltänyt Marko Hietala ja sanoittanut Tuomas Holopainen. Single ylsi Suomen virallisen singlelistan ensimmäiselle sijalle viikolla 22 vuonna 2008.
Kappaleesta julkaistiin myös musiikkivideo, jonka on ohjannut Stobe Harju. Video kuvattiin Vammavaaralla Rovaniemellä syksyllä 2007. Videon päähenkilöä esitti näyttelijä Hannu Vuorinen.
Neon 2 -yhtyeen Jussi Rainio esitti kappaleen Vain elämää -televisiosarjan 15. tuotantokaudella Marko Hietalan päivässä.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | The Islander (edit)  | Tuomas Holopainen | Marko Hietala | 3.55 |  |  |  |  |  |
| 2. | The Islander (kokopitkä versio)  | Holopainen | Hietala | 5.05 |  |  |  |  |  |
| 3. | The Escapist (instrumentaali)  | Holopainen | Holopainen | 4.57 |  |  |  |  |  |
| 4. | Meadows of Heaven (orkestraaliversio)  | Holopainen | Holopainen | 7.10 |  |  |  |  |  |
Kokoonpano > Yhtye

Marko Hietala – laulu, akustinen kitara
Anette Olzon – taustalaulu
Emppu Vuorinen – akustinen kitara
Tuomas Holopainen – kosketinsoittimet
Jukka Nevalainen – lyömäsoittimet
Kokoonpano > Muut

Troy Donockley – säkkipillit, bodhran, tinapilli
Lontoon filharmoninen orkesteri – orkesteriosuudet
Janne Pitkänen – kansikuva
Tuomas Holopainen, Tero Kinnunen – sovitus
Tuomas Holopainen, Tero Kinnunen, Mikko Karmila – tuotto
Telemark (hiihto)

Telemark-käännös
Telemark on laskettelun kantamuoto, jossa liikutaan lumella hiihtäen tai laskien kahdella suksella. Suksien side mahdollistaa kantapään vapaan nousun. Telemarkille ovat tyypillisiä niin sanotut telemark-käännökset.
Historia

Telemark-hiihdon historia alkaa 1800-luvun puolivälin Norjasta, jossa hiihtoa harrastettiin ensimmäisiä kertoja pelkän hyötykäytön lisäksi myös huvina ja urheiluna.
Nykyaikaisen telemarkin alkuna pidetään Telemarkin maakunnasta kotoisin olevan Sondre Norheimin, aikansa "hiihtopummin" ja nykyaikaisen hiihdon isän, osallistumista Kristianiassa (nykyisessä Oslossa) hiihtokilpailuun vuonna 1868.
Telemarkilaiset miehet olivat kilpailussa ylivoimaisia. Norheim voitti kilpailun ja esitteli maailmalle uuden käännöstyylin ja uudenlaiset välineet. Hän esitteli telemarkilaiseksi ristityn käännöksen sekä silloin christianiaksi ristityn parallel-käännöksen, joka myöhemmin vakiintui käyttöön myös alppihiihdossa.
Välineisiin Norheim keksi parannuksia, jotka vaikuttavat niissä vielä tänäkin päivänä. Hänen käyttämänsa suksi oli totuttua lyhyempi, ja siinä oli sivuleikkaus ja kannantausside. Hänen kehittämänsä muutokset paransivat olennaisesti suksen ominaisuuksia ja helpottivat käsittelyä niin hypyissä kuin käännöksissä. Myöhemmin 1900-luvun alkupuolella suksiin lisättiin Keski-Euroopassa teräsreunat ja lisää tukevuutta haettiin myös lukitsemalla kantapää sukseen.
Telemark-hiihto vaipui unohduksiin vuosikymmeniksi, kunnes 1970-luvulla se herätettiin Yhdysvalloissa uudestaan henkiin. Tällöin vapaalaskusta kiinnostuneet laskijat löysivät tämän hiihdon kantamuodon uudestaan.
Eurooppaan telemarkin uusi aalto saapui 1980-luvulle tultaessa, jolloin se kuitenkin oli pienten piirien harrastus. Vasta 1990-luvulla telemarkin suosio lisääntyi räjähdysmäisesti. Tällöin niin harrastajamäärät, välinepuolen tarjonta kuin kilpailutoimintakin lisääntyivät voimakkaasti.
Telemark lajina

Telemark on perinteisin ja monipuolisin hiihtolajeista. Se mahdollistaa hiihtämisen, nousemisen, laskemisen, käännökset ja hyppäämisen. Siinä voi kilpailla monipuolisesti tai sitä voi harrastaa sellaisenaan: vaeltaa, laskea ja nousta rinteitä missä haluaa.
Telemark-tekniikka

Telemark-tekniikka on kaikkien laskettelutekniikoiden kantamuoto, ja siitä ovat muun muassa alppilajit myöhemmin syntyneet.
Telemark-tekniikka > Asento

Telemark-hiihdon käännös eroaa alppihiihdon tekniikasta selkeimmin siinä, että hiihtäjän kantapää on vapaa nousemaan suksesta, mikä mahdollistaa käännöksessä laskeutumisen tasapainoiseen, matalaan ja joustavaan asentoon. Tässä asennossa paino jakautuu molemmille jaloille, ja takajalan paino on päkiällä ja polvi suunnilleen lantion alapuolella. Etujalka taas joustaa nilkasta ja polvesta siten, että kantapää on kiinni suksessa. Jalkojen väliin jää noin monon mitta. Kyseistä asentoa kutsutaan telemark-asennoksi, ja sitä käytetään myös mäkihypyssä ns. telemark-alastulossa. Sen olennainen merkitys on pitkittäistukevuus: jos laskettelija seisoisi suorana jalat vierekkäin, pienikin este kaataisi hänet nokalleen.
Telemark-tekniikka > Käännös

Käännös suoritetaan pudottautumalla kevennyksestä jouhevasti telemark-asentoon siirtäen ulkojalkaa eteen – toisinaan myös sisäjalkaa taaksepäin. Tässä asennossa paino jakautuu molemmille jaloille siten, että käännöksen alussa painotetaan hieman enemmän etujalkaa ja käännöksen lopussa takajalkaa. Kun sukset on kantattu sisäkaarteen puoleiselle reunalleen, käännös leikkaa itsestään rinteeseen.
Käännöksessä vyötärö kiertyy siten, että hartialinja on koko ajan kohtisuorassa alarinteen suuntaan. Laskijan lantio nojaa kantatessa sisäänpäin. Kädet ovat rennosti vartalon etupuolella. Tekniikka ei tarvitse sauvoja, mutta laskijat käyttävät usein kahta sauvaa (käännöksessä suoritetaan vain niin sanottu kevyt merkintä tai ei mitään) tai yhtä pitkää keppiä (perinteisesti puinen sauva, jolla vain tasapainotetaan laskua).
Käännösten välillä tehtävä telemark-vaihto on yhtäjaksoinen, pehmeä liikesarja, jossa takajalka viedään eteen seuraavan käännöksen etujalaksi. Vaihdossa tapahtuva jalkojen vienti eteen tai taakse aiheuttaa ylös-alasliikkeen, joka antaa laskuun luonnollisen rytmin. Näin uusi käännös alkaa lähes itsestään. Jatkuvuus ja pehmeys myös tekevät laskusta kaunista katseltavaa.
Välineet

Telemark-suksissa on yleensä teräsreunat ja sivuleikkaus keskellä, kuten laskettelusuksissakin. Sukset ovat kuitenkin jonkin verran löysemmät, koska laskiessa paino on molemmilla jaloilla. Telemark-suksia saa sekä puhtaasti laskemiskäyttöön että vaelluskäyttöön, jälkimmäisissä yhdistyy murtomaasuksen jalkavuus ja voideltavuus laskettelusuksen sivuleikkaukseen ja teräskantteihin. Vaellussukset ovat yleensä kevyempiä, kapeampia ja pidempiä kuin puhtaasti laskemiseen suunnitellut sukset.
Siteet jättävät kantapään vapaaksi nousemaan ja mono kiinnittyy kärjestään tai kantapään kiertävän vaijerin avulla. Kärkikiinnitystä käytetään lähinnä vaelluskäytössä, rinnelaskettelussa siteet ovat tukevampia ja niissä on usein korotuspala. Siteissä saattaa olla kannan alle käännettävä nousurauta pitkiä nousuja varten.
Telemark-laskettelussa käytetään yleensä karkuremmejä, koska useimmissa siteissä ei ole jarruja. On myös olemassa laukeavia ja jarruilla varustettuja siteitä, sekä step-in siteitä.
Monot ovat kärjestä enimmäkseen 75 mm kolmipiikkiseen siteeseen sopivaa mallia. Vaellusmonot saattavat olla matalia ja nahasta tai muovista. Rinnekäyttöön tehdyt monot muistuttavat muovisia laskettelumonoja, mutta taipuvat päkiän kohdalta, ollen kuitenkin jäykkiä sivusuunnassa.
Sauvoina käytetään rinnekäytössä normaaleja tai vähän lyhyempiä laskettelusauvoja, vaelluskäytössä ja omin voimin laskettaessa usein teleskooppisauvoja.
Laskettaessa ilman hiihtohissien palveluita suksien pohjassa käytetään usein nousukarvoja, jotka tarjoavat erinomaisen pidon ylämäessä ja jotka poistetaan ennen laskua.
Maastossa laskettaessa käytetään usein polvisuojia, koska lumen alla oleva este saattaa heittää suksen yllättäen ylös ja telemark-asento ja -side sallivat suksen nousun.
Kilpailulajina

Telemarkin kilpailulajeja ovat:
classic (sisältää hyppyosuuden ja tasamaaosuuden)
sprint classic
suurpujottelu
Telemarkissa on laskettu maailmancupia 1990-luvulta lähtien. Lisäksi lajissa kamppaillaan maailmanmestaruudesta.
Neljä suomalaista on voittanut lajissa maailmanmestaruuden: Milla Mattila, Antti-Pekka Auvinen, Pia Raita ja tuoreimpana Mikko Huupponen (Classic Juniorit 22.01.2009) Joonas Karhumaa on voittanut vapaalaskun Pohjoismaiden mestaruuden telemark-sarjassa.
Aiheesta muualla

Suomen Telemarkliiton sivut
Wildlife Telemark Kuopio ry:n sivut
Ligue Professionnelle 1

| Ligue Professionnelle 1 |
| --- | --- |
 Meneillään oleva kausi Ligue Professionnelle 1 -kausi 2021–2022 
Laji:  Jalkapallo
Maa(t):   Tunisia
Perustettu:  1957
Joukkueita:  14
Hallitseva mestari:  Espérance
Eniten mestaruuksia:  Espérance (31)
Alempi taso:  Ligue Professionnelle 2 Ligue Professionnelle 3 Ligue Amateur 4
TV:  Télévision Tunisienne 1 Télévision Tunisienne 2 Hannibal TV
Ligue Professionnelle 1 (Championnat de la Ligue Professionnelle 1, arab. الرابطة المحترفة الأولى لكرة القدم‎‎) on Tunisian jalkapallosarjojen korkein sarjataso. Kaudesta 2004–2005 lähtien sarjassa on pelannut 14 joukkuetta, mutta sääntöä muutettiin kaudeksi 2011–2012, jolloin joukkueita on 16 kappaletta. Jokainen joukkue kohtaa toisensa kahdesti, vieraissa ja kotona, jolloin otteluita kertyy joukkuetta kohden 28. Kauden päätteeksi sarjan kaksi viimeistä joukkuetta putoaa Ligue Professionnelle 2:een. Historian saatossa menestyksekkäin joukkue on ollut Espérance 30 mestaruudellaan. Toiseksi ja kolmanneksi eniten mestaruuksia ovat voittaneet Club Africain 13 mestaruudella ja Étoile Sahel 10 mestaruudella.
Historia

Tunisian jalkapallon mestaruudesta pelattiin ensi kerran vuonna 1907, järjestäjänä Tunisian jalkapallosarja (Ligue Tunisienne de football). Sarjan ensimmäisiä seuroja olivat tuolloin Racing club of Tunis, Football club of Bizerte ja Sporting of Ferryville sekä kaksi kouluseuraa Carnot College of Tunis ja Sadiki College.
Virallisesti Tunisian mestaruudesta on pelattu vuodesta 1921 lähtien, Ranskan jalkapalloliiton perustettua Tunisian jalkapalloliigan. Tuolloin syntyi seuroja kuten Espérance (1919), Club Africain (1920), ES Sahel (1925), CA Bizertin (1928) ja CS Sfaxien (1928). Nykyistä muotoa on pelattu kaudesta 1957–1958, Tunisian itsenäistymisen jälkeen vuonna 1956.
Joukkueet kaudella 2020–21

| Joukkueet | Kaupungit | Valmentajat |
| --- | --- | --- |
| AS Rejiche | Rejiche |  Saïd Saïbi |
| AS Soliman | Soliman |  Yamen Zelfani |
| CA Bizertin | Biserta |  Larbi Zouaoui |
| Club Africain | Tunis |  Kais Yâakoubi |
| CS Sfaxien | Sfax |  Anis Boujelbène |
| ES Métlaoui | Metlaoui |  Afouène Gharbi |
| ES Sahel | Sousse |  Lassaad Dridi |
| Espérance | Tunis |  Moïn Chaâbani |
| JS Kairouan | Kairouan |  Mourad Okbi |
| Olympique de Béja | Béja |  Khaled Ben Yahia |
| Stade Tunisien | Tunis |  Ghazi Ghrayri |
| US Ben Guerdane | Ben Gardane |  Hassen Gabsi |
| US Monastir | Monastir |  Lassaad Chabbi |
| US Tataouine | Tataouine |  Chokri Khatoui |
Mestarit

| --- | --- |
 1957–58 - Étoile Sportive du Sahel  1958–59 - Espérance Sportive de Tunis  1959–60 - Espérance Sportive de Tunis  1960–61 - Stade Tunisien  1961–62 - Stade Tunisien  1962–63 - Étoile Sportive du Sahel  1963–64 - Club Africain  1964–65 - Stade Tunisien  1965–66 - Étoile Sportive du Sahel  1966–67 - Club Africain  1967–68 - Sfax Railways Sports  1968–69 - Club Sportif Sfaxien  1969–70 - Espérance Sportive de Tunis  1970–71 - Club Sportif Sfaxien  1971–72 - Étoile Sportive du Sahel  1972–73 - Club Africain  1973–74 - Club Africain  1974–75 - Espérance Sportive de Tunis  1975–76 - Espérance Sportive de Tunis  1976–77 - JS Kairouanaise  1977–78 - Club Sportif Sfaxien  1978–79 - Club Africain  1979–80 - Club Africain  1980–81 - Club Sportif Sfaxien  1981–82 - Espérance Sportive de Tunis  1982–83 - Club Sportif Sfaxien  1983–84 - CA Bizertin  1984–85 - Espérance Sportive de Tunis  1985–86 - Étoile Sportive du Sahel  1986–87 - Étoile Sportive du Sahel  1987–88 - Espérance Sportive de Tunis  1988–89 - Espérance Sportive de Tunis  1989–90 - Club Africain :  1990–91 - Espérance Sportive de Tunis  1991–92 - Club Africain  1992–93 - Espérance Sportive de Tunis  1993–94 - Espérance Sportive de Tunis  1994–95 - Club Sportif Sfaxien  1995–96 - Club Africain  1996–97 - Étoile Sportive du Sahel  1997–98 - Espérance Sportive de Tunis  1998–99 - Espérance Sportive de Tunis  1999–00 - Espérance Sportive de Tunis  2000–01 - Espérance Sportive de Tunis  2001–02 - Espérance Sportive de Tunis  2002–03 - Espérance Sportive de Tunis  2003–04 - Espérance Sportive de Tunis  2004–05 - Club Sportif Sfaxien  2005–06 - Espérance Sportive de Tunis  2006–07 - Étoile Sportive du Sahel  2007–08 - Club Africain  2008–09 - Espérance Sportive de Tunis  2009–10 - Espérance Sportive de Tunis  2010–11 - Espérance Sportive de Tunis  2011–12 - Espérance Sportive de Tunis  2012–13 - Club Sportif Sfaxien  2013–14 - Espérance Sportive de Tunis  2014–15 - Club Africain  2015–16 - ES Sahel  2016–17 - Espérance Sportive de Tunis  2017–18 - Espérance Sportive de Tunis  2018–19 - Espérance Sportive de Tunis  2019–20 - Espérance Sportive de Tunis  2020–21 - Espérance Sportive de Tunis
Eniten mestaruuksia

| Joukkue | Määrä | Mestaruus vuodet |
| --- | --- | --- |
| Espérance ST | 30 | 1959, 1960, 1970, 1975, 1976, 1982, 1985, 1988, 1989, 1991, 1993, 1994, 1998, 1999, 2000, 2001, 2002, 2003, 2004, 2006, 2009, 2010, 2011, 2012, 2014, 2017, 2018, 2019, 2020, 2021 |
| Club Africain | 11 | 1964, 1967, 1973, 1974, 1979, 1980, 1990, 1992, 1996, 2008, 2015 |
| ES Sahel | 9 | 1958, 1963, 1966, 1972, 1986, 1987, 1997, 2007, 2016 |
| CS Sfaxien | 8 | 1969, 1971, 1978, 1981, 1983, 1995, 2005, 2013 |
| Stade Tunisien | 3 | 1961, 1962, 1965 |
| Sfax Railways Sports | 1 | 1968 |
| JS Kairouan | 1 | 1977 |
| CA Bizertin | 1 | 1984 |
Maalikuninkuuden voittaneet

| Kausi | Paras maalintekijä | Maalit | Joukkue |
| --- | --- | --- | --- |
| 1978-79 |  Mahmoud Tebourski | 13 | Olympique du Kef |
| 1979-80 |  Hédi Bayari | 14 | Club Africain |
| 1980-81 |  Habib Gasmi | 16 | Club Africain |
| 1981-82 |  Riadh El Fahem | 13 | Espérance |
| 1982-83 |  Hédi Bayari | 17 | Club Africain |
| 1983-84 |  Hédi Bayari | 12 | Club Africain |
| 1984-85 |  Faouzi Henchiri | 9 | CO Transports |
| 1985-86 |  Nebil Tasco | 12 | CS Hammam-Lif |
| 1986-87 |  Adnène Laajili | 14 | US Monastir |
| 1987-88 |  Nabil Maaloul | 14 | Espérance |
| 1988-89 |  Abdelhamid Hergal | 15 | Stade Tunisien |
| 1989-90 |  Faouzi Rouissi | 18 | Club Africain |
| 1990-91 |  Othman Chehaibi | 15 | JS Kairouan |
| 1991-92 |  Hechmi Sassi  Amor Ben Tahar | 14 | Stade Tunisien OC Kerkennah |
| 1992-93 |  Abdelkader Belhassen  Kenneth Malitoli | 18 | CA Bizertin Espérance |
| 1993-94 |  Kenneth Malitoli | 14 | Espérance |
| 1994-95 |  Belhassen Aloui | 18 | CS Hammam-Lif |
| 1995-96 |  Sami Touati | 17 | Club Africain |
| 1996-97 |  Sami Laaroussi | 14 | Espérance |
| 1997-98 |  Abdelkader Belhassen  Ziad Tlemçani | 15 | Espérance Espérance |
| 1998-99 |  Santos | 14 | ES Sahel |
| 1999-00 |  Ali Zitouni | 19 | Espérance |
| 2000-01 |  Oussema Sellami | 11 | Stade Tunisien |
| 2001-02 |  Kandia Traoré | 13 | Espérance |
| 2002-03 |  Mohamed Selliti | 12 | Stade Tunisien |
| 2003-04 |  Nabil Missaoui  Haykel Guemamdia  Ténéma N'Diaye | 9 | Club Africain CS Sfaxien CS Sfaxien |
| 2004-05 |  Haykel Guemamdia | 12 | CS Sfaxien |
| 2005-06 |  Amine Ltifi | 16 | Espérance |
| 2006-07 |  Tarek Ziadi | 13 | CS Sfaxien |
| 2007-08 |  Wissem Ben Yahia | 10 | Club Africain |
| 2008-09 |  Michael Eneramo | 18 | Espérance |
| 2009-10 |  Michael Eneramo | 13 | Espérance |
| 2010-11 |  Ahmed Akaichi | 14 | ES Sahel |
| 2011-12 |  Youssef Msakni | 17 | Espérance |
| 2012-13 |  Abdelmoumene Djabou  Haythem Jouini | 8 | Club Africain Espérance |
| 2013-14 |  Baghdad Bounedjah | 14 | ES Sahel |
| 2014-15 |  Saber Khalifa | 15 | Club Africain |
| 2015-16 |  Ali Maaloul | 16 | CS Sfaxien |
| 2016-17 |  Yassine Khenissi | 14 | Espérance |
| 2017-18 |  Saber Khalifa  Alaeddine Marzouki  Zied Ounalli  Lassaad Jaziri | 9 | Club Africain CS Sfaxien CA Bizertin US Ben Guerdane |
| 2018-19 |  Taha Yassine Khenissi  Firas Chaouat | 10 | Espérance CS Sfaxien |
| 2019-20 |  Anthony Okpotu | 13 | US Monastir |
| 2020-21 |  Aymen Sfaxi | 9 | ES Sahel |
Menestyneimmät valmentajat

| Valmentaja | Määrä | Mestaruus vuodet |
| --- | --- | --- |
|  Faouzi Benzarti | 9 | 1987, 1990, 1994, 2003, 2007, 2009, 2010, 2016, 2017 |
|  Youssef Zouaoui | 5 | 1984, 1998, 1999, 2000, 2001 |
|  Fabio Roccheggiani | 2 | 1964, 1967 |
|  Jivko Popadic | 2 | 1969, 1971 |
|  Jamel Eddine Bouabsa | 2 | 1973, 1974 |
|  Hmid Dhib | 2 | 1975, 1976 |
|  André Nagy | 2 | 1979, 1980 |
|  Milor Popov | 2 | 1978, 1983 |
|  Amarildo | 2 | 1985, 1986 |
|  Antoni Piechniczek | 2 | 1988, 1989 |
|  Michel Decastel | 2 | 2002, 2005 |
|  Nabil Maaloul | 2 | 2011, 2012 |
|  Ruud Krol | 2 | 2013, 2014 |
Aiheesta muualla

Sarjataulukoita
Tunisian jalkapallo
| --- | --- |
Miesten sarjat:: Ligue 1 • Ligue 2 • Ligue 3 • Ligue Amateur 4 • Tunisian jalkapalloliiga (1921–1957)
Miesten cupit:: Tunisian cup • Liigacup (1999–2007) • Supercup (1993–2001)
Maajoukkueet:: Tunisian maajoukkue • Tunisian A' maajoukkue • Tunisian olympiajoukkue • Tunisian alle 20-vuotiaiden maajoukkue • Tunisian alle 17-vuotiaiden maajoukkue • Tunisian naisten maajoukkue
Liitot:: Tunisian jalkapalloliitto
Palkinnot:: Kultainen pallo
| n k Pääsarjatason jalkapallosarjat Afrikassa (CAF) |
| --- | --- |
 Algeria  Angola  Benin  Botswana  Burkina Faso  Burundi  Djibouti  Egypti  Eritrea  Etelä-Afrikka  Etelä-Sudan  Etiopia  Gabon  Gambia  Guinea  Guinea-Bissau  Kamerun  Kap Verde  Kenia  Keski-Afrikan tasavalta  Komorit  Kongo (DR)  Kongo  Lesotho  Liberia  Libya  Madagaskar  Malawi  Mali  Marokko  Mauritania  Mauritius  Mosambik  Namibia  Niger  Nigeria  Norsunluurannikko  Päiväntasaajan Guinea  Ruanda  Sambia  São Tomé ja Principe  Senegal  Seychellit  Sierra Leone  Somalia  Sudan  Swazimaa  Tansania  Togo  Tšad  Tunisia  Uganda  Zimbabwe 
Tunisian pääsarjan menestynein valmentaja Faouzi Benzarti.
Pan Am (televisiosarja)

| Pan Am |
| --- | --- |
Tyyli:  historiallinen draama
Kestoaika:  43 min.
Luoja(t):  Jack Orman
Pääosissa:  Christina Ricci Margot Robbie  Michael Mosley  Karine Vanasse  Mike Vogel  Kelli Garner
Alkuperämaa:   Yhdysvallat
Alkuperäiskieli:  englanti
Verkko:   ABC    Yle TV2
Esitetty:   25. syyskuuta 2011 – 19. helmikuuta 2012
Jaksoja:  14
Tuotanto
Tuottaja(t):  Rebecca Moline   Marta Gene Camps   Toby Conroy
Vastaava(t) tuottaja(t):  Nancy Hult Ganis   Jack Orman   Thomas Schlamme   Steven Maeda   Sid Ganis
Tuotantoyhtiö(t):  Jack Orman Productions   Out of the Blue Entertainment   Shoe Money Productions   Woodbridge Productions
Aiheesta muualla
Virallinen sivusto
IMDb 
Pan Am on yhdysvaltalainen historiallinen draamasarja, jonka loi käsikirjoittaja Jack Orman. Ikonisen Pan Am -lentoyhtiön mukaan nimetty sarja kertoo yhtiön 1960-luvun alun lentäjistä sekä lentoemännistä.
Pan Amin ensi-ilta oli Yhdysvalloissa 25. syyskuuta 2011. Ensimmäisen tuotantokauden viimeinen jakso esitettiin 19. helmikuuta 2012. Suomessa sarjaa esittää Yle TV2 8. huhtikuuta 2012 alkaen.
Marraskuussa 2011 katsojat spekuloivat sarjan joutuvan peruutetuksi, ABC:n väittäessä sarjan kuitenkin yhä olevan tuotannossa. Lopulta ABC kuitenkin peruutti sarjan tuotannon 11. toukokuuta 2012.